**LIKOVNO-GRAFIČKI I TEHNIČKI STANDARDI EDICIJA I PUBLIKACIJA**

**EDICIJA NASTAVNIH PUBLIKACIJA**

1. **Format**
2. Format udžbenika, priručnika, praktikuma, zbirki zadataka izveden je iz A i B formata: A (A4): 200 × 290 mm i B formata (B5): 170 × 240 mm.
3. Format naučnih i stručnih monografija, hrestomatija i ostale nastavne građe izveden je iz A formata (A4): 200 × 290 mm.

# Margine

1. B5 format (170 × 240 mm): Gornja 25 mm; Unutrašnja 20 mm; Spoljašnja 20 mm, Donja 30 mm;
2. A4 format (200 × 290 mm): Gornja 25 mm; Unutrašnja 20 mm; Spoljašnja 25 mm, Donja 35 mm;

# Tekst

* Font: Za prelom teksta u slogu koristi se font „Alegreya“, dok se za oblikovanje naslova koristi font „Alegreya Sans“.
* Fontovi su dostupni na zvaničnom sajtu Univerziteta (link).
* Osnovni tekst treba da bude veličine od 10 do 12 pt, podnaslovi 14-16 pt, a naslovi u veličini od 18 do 20 pt.
* U slučaju strukturno i kompozicijski kompleksnijih tekstova moguće su dodatne konsultacije autora, Uredništva univerzitetskih jedinica, tehničkog urednika i prelamača oko preciznijeg oblikovanja naslova, podnaslova i sl.
* Leading (prored): 120 % u odnosu na veličinu odabranog fonta.
* Naslov i podnaslov odvojiti jednim praznim redom od nastavka, a sa dva prazna reda od prethodnog teksta.
* Osnovni tekst treba da u cjelosti popuni okvir za tekst (uokviren marginama).
* Fusnote (footnote) treba da budu 2 pt manje u odnosu na veličinu osnovnog teksta.
* Paginaciju (broj strane) treba postaviti u podnožju stranice, poravnato sa lijevom odnosno desnom ivicom sloga.
* Novi pasus se odvaja jednim praznim redom.

# Naslovni (nulti) tabak treba da sadži:

## Zaštitni list

* Logo Univerziteta Crne Gore u visini od 25 mm, uz donju marginu, na sredini stranice.

## Impresum

* 1. ***Glavna naslovna stranica***
* Logo Univerziteta Crne Gore, u visini od 25 mm, uz gornju marginu, na sredini stranice.
* Ime autora (iznad naslova) i naslov publikacije
* Mjesto i godina izdanja (uz donju marginu, na sredini stranice).

## Sadržaj

* Sadržaj podesiti da uvijek počinje na neparnoj stranici.
	1. ***Posveta - moto knjige***
* Posvetu podesiti da uvijek počinje na neparnoj stranici.

## Predgovor

* Predgovor podesiti da uvijek počinje na neparnoj stranici.

##  Pogovor

* Pogovor podesiti da uvijek počinje na neparnoj stranici.

# Glavni tekst

Glavni tekst podesiti da uvijek počinje na neparnoj stranici.

Ukoliko se prilikom preloma ispred poglavlja pojave strane bez sadržaja, mogu se koristiti pregradni kartoni / šmustikle unaprijed definisane od strane dizajnera.

# Ilustrativni materijal

Ilustrativni materijal može biti u bitmap (fotografije, ilustracije, tabele, šeme, itd) u rezoluciji od 250-300 dpi) ili vektorskom formatu, a prilikom preloma treba da budu pozicionirani unutar zadatih margina i usklađeni sa tekstom.

# Knjižni omot - korice

Korice i omot nastavnih publikacija definisane su likovno-grafičkim standardima UCG.

Korice će se pripremati po završenom prelomu prema unaprijed definisanom template-u od strane tehničkog urednika Izdavačkog savjeta.

**NENASTAVNE EDICIJE I PUBLIKACIJE**

Likovno-grafičke karakteristike edicija i publikacija nenastavnih publikacija Izdavačkom savjetu predlaže Uredništvo.